stanford-oval/wikipedia huggingface dataset:
Tappara

| Tappara |
| --- | --- |

Perustettu:  1955
Entiset nimet:  TBK   1932–1955
Kaupunki:   Tampere, Suomi
Kotiareena:  Nokia Areena (2021–)  Hakametsän jäähalli (1965–2021)
– kapasiteetti:  12 700
Sarja:  SM-liiga
Värit:                

Toimitusjohtaja:   Mika Aro
Puheenjohtaja:   Mikko Leinonen
Päävalmentaja:   Rikard Grönborg
Kapteeni:   Otto Rauhala
Yhteistyöseurat:  TUTO Hockey, Koovee
Media:  Radio City
SM-mitalit
Kultaa:  20 (1953, 1954, 1955, 1959, 1961, 1964, 1975, 1977, 1979, 1982, 1984, 1986, 1987, 1988, 2003, 2016, 2017, 2022, 2023, 2024)
Hopeaa:  13 (1958, 1960, 1963, 1974, 1976, 1978, 1981, 2001, 2002, 2013, 2014, 2015, 2018)
Pronssia:  12 (1946, 1947, 1948, 1950, 1951, 1956, 1957, 1962, 1973, 1990, 2008, 2019)
Infobox OKNimi-testi OK: 
Tappara on vuonna 1955 perustettu tamperelainen jääkiekko- ja taitoluisteluseura, jonka jääkiekon edustusjoukkue pelaa SM-liigassa. Tapparan kotihallina toimii Nokia Areena, jonne mahtuu 12 700 katsojaa jääkiekko-otteluissa. Tappara on hallitseva Suomen mestari kaudelta 2023–2024.
Tappara on voittanut Suomen mestaruuden 20 kertaa, kun mukaan lasketaan sen edeltäjän TBK:n saavuttamat kolme mestaruutta. Tappara voitti jääkiekon Mestarien liigan vuonna 2023, kun joukkue kaatoi loppuottelussa ruotsalaisen Luulajan maalein 3–2. Tappara on eniten jääkiekon pääsarjatason mestaruuksia saavuttanut joukkue ja on SM-liigan mestaruustilastossa ensimmäisellä sijalla. Tappara on yltänyt ennätyksellisesti 11 kertaa peräkkäin SM-liigan välieriin vuosina 2013–2024. Pääsarjatason maratontaulukossa Tappara on ensimmäisenä (2014). Kaudella 2022–2023 Tappara voitti ensimmäisenä seurana saman kauden aikana SM-liigan runkosarjan, jääkiekon Mestarien liigan, Suomen-mestaruuden ja Tampere Cupin.
Tapparalla oli vuonna 1970 sarjassa mukana kaksi joukkuetta, kun myös Tapparan kakkosjoukkue Hilpara pelasi SM-sarjassa. Tapparalla on ollut myös jalkapallotoimintaa, mutta tällä nimellä joukkue pelasi ainoastaan yhden kauden.
Historia > Aika TBK:na

Tammerfors Bollklubb (TBK) aloitti toimintansa vuonna 1932, jolloin seura toimi Svenska samskolan i Tammerforsin omana seurana. TBK:n ohjelman ensimmäisenä lajina oli jääkiekko. Ensimmäisen ottelun TBK pelasi 1934, ja nousi Suomi-sarjaan kaudeksi 1942–1943. Kaudella joukkue sijoittui sarjassa kuudenneksi voittaen yhden, pelaten kerran tasapelin ja viisi kertaa häviten. Ensimmäinen voitto SM-sarjassa tuli 27. tammikuuta 1943 Tarmosta maalein 0–1, ainoan maalin teki Vasif Ahsen-Böre.
Ensimmäisen SM-sarjassa saavutetun mitalin TBK sai kaudella 1945–1946, kun joukkue oli kolmas yhdeksän joukkueen sarjassa. Kyseisellä kaudella TBK pelasi kaksi paikallisottelua, kun joukkue hävisi mestari Ilvekselle 19–4, mutta voitti Tampereen Palloilijat maalein 13–2.
TBK ehti voittaa viisi pronssimitalia, kunnes kaudella 1952–1953 TBK voitti ensimmäisen mestaruutensa. TBK voitti oman lohkonsa pelaten kaksi tasapeliä (Tampereen Pallo-Veikkoja vastaan 1–1 ja Helsingin Jalkapalloklubia vastaan 3–3) ja häviten yhden (Hämeenlinnan Pallokerholle 2–3). Voittoja kertyi seitsemän. TBK voitti kahdessa loppuottelussa Tarmon ensin 5–4 ja toisessa maalein 2–3.
TBK voitti vielä kaksi mestaruutta putkeen. Kaudella 1953–1954 se voitti lohkonsa (tasapeli HJK:ta vastaan ja tappio HPK:lle). Loppuotteluissa vastaan asettui Helsingin Karhu-Kissat. K-Kissat eivät onnistuneet tekemään maaleja loppuotteluissa, vaan TBK voitti avausottelun 0–4 ja toisen samoilla lukemilla. Kolmannen mestaruutensa joukkue otti kaudella 1954–1955, jolloin se pelasi lohkossa tasapelin HIFK:n kanssa, voittaen muut ottelunsa. Finaaleissa TBK kohtasi Turun Palloseuran, ja mestaruuden TBK voitti maalein 5–2 ja 4–7.
Historia > Tappara SM-sarjassa

Seuran nimeksi vaihdettiin vuonna 1955 Tappara, jotta seura saisi uusia, suomenkielisiä pelaajia. Ruotsalaisesta koulusta ei enää tullut seuralle tarpeeksi pelaajia. Kaudella 1955–1956 Tappara oli oman lohkonsa toinen jäätyään Tarmosta vain pisteen päähän. Pronssiottelussa Tappara voitti Ilveksen yhteismaalein 7–4, voittaen siis ensimmäisellä kaudellaan pronssia. Tapparan maalilla pelasi Esko Niemi. Yrjö Hakala voitti Tapparan sisäisen pistepörssin tehoilla 12+1, mutta koko sarjan tehokkain oli Tarmon Keijo Kuusela tehoin 10+10.
Seuraavalla kaudella Tappara oli jälleen oman lohkonsa toinen, tälle kertaa Turun Palloseura vei lohkovoiton voitettuaan Tapparan uusintaottelussa 8–1. Tappara oli pari päivää aikaisemmin voittanut TPS:n maalein 8–2. Tappara kohtasi pronssiottelussa Tarmon, jonka Tappara voitti kaksiosaisessa pronssiottelussa maalein 4–7. Kyseisellä kaudella Ilves voitti mestaruuden. Tapparan maalilla Esko Niemi pelasi seitsemän (päästettyjen maalien keskiarvo 2,29) ja Markku Pussinen kolme (PMK 2,67) ottelua. Tapparan tehokkain pelaaja oli Aulis Hirvonen tehoin 8+7, ja sarjan pistepörssin voitti Ilveksen Jorma Salmi tehoilla 15+10.
Kaudella 1957–1958 Tappara voitti oman lohkonsa viiden pisteen erolla Turun Palloseuraan. Tapparan ainoa häviö tuli lohkon viimeiseksi jääneelle Kokkolan Jymylle. Tappara eteni ensimmäistä kertaa loppuotteluihin, joissa mestaruuteen tarvitsi kaksi voittoa toisen lohkon voittajasta, joka oli Ilves. Tappara voitti ensimmäisen ottelun maalein 4–6, mutta seuraavissa otteluissa Ilveksen maalivahti Juhani Lahtinen päästi yhteensä vain kaksi maalia: Ilves voitti toisen ottelun 1–7 ja ratkaisevan kolmannen ottelun maalein 3–1. Viimeistä loppuottelua oli seuraamassa 3 865 katsojaa. Tapparan maalilla pelasi Esko Niemi, joka päästi ottelua kohden 3,36 maalia. Tapparan tehokkain pelaaja oli Yrjö Hakala, joka oli tehoillaan 12+11 sarjan kolmanneksi paras pistemies.
Kausi 1958–1959 päättyi Tapparan mestaruuteen. Se oli joukkueen ensimmäinen mestaruus nimellä Tappara. Mestaruus ratkesi vasta kauden viimeisessä pelissä. Sarjan johtaja Tappara kohtasi yhden pisteen päässä olleen TK-V:n. Kahden erän jälkeen TK-V johti peliä 3–0 ja näytti vievän mestaruuden. Kolmannessa erässä Tappara teki kolme maalia ja peli päättyikin tasan, joka tarkoitti Tapparan mestaruutta.
Mitalit

SM-kultaa 20 kertaa, joista 3 TBK-nimisenä.
SM-hopeaa 13 kertaa
SM-pronssia 12 kertaa, joista 5 TBK-nimisenä.
Suomen Cupin kultaa 1 kerta (1957)
Suomen Cupin hopeaa 2 kertaa (1964, 1966)
Champions Hockey Leaguen kultaa 1 kerta (2023)
Champions Hockey Leaguen hopeaa 1 kerta (2022)
Euroopan Cupin hopeaa 1 kerta (1980)
Euroopan Cupin pronssia 2 kertaa (1983, 1988)
Tampere Cupin kultaa 6 kertaa (1996, 1999, 2016, 2017, 2018, 2022)
Tampere Cupin hopeaa 6 kertaa (1989, 1994, 2002, 2006, 2020, 2021)
Tampere Cupin pronssia 7 kertaa (1997, 2001, 2007, 2015, 2019, 2023, 2024)
Tunnukset > Peliasu

Tappara pelaa kotipelinsä sini-oranssi-valkoisella paidalla, oransseilla housuilla ja tummansinisillä sukilla. Vieraspelinsä Tappara pelaa valko-sini-oranssilla paidalla, oransseilla housuilla ja valkoisilla sukilla. Tappara pelaa kaikki pelinsä sinisillä kypärillä. Tiettyjä vaaleasävytteisiä kotipaitoja käyttäviä vastustajia vastaan Tappara pelaa vieraskentällä kotipeliasussaan.
Tunnukset > Tunnukset

TBK:n tunnus
Tapparan alusta asti käyttämä vaakunamainen tunnus, jonka suunnitteli Kimmo Kaivanto
Joukkue 2024–2025

| Tappara kaudella 2024–2025 n k > Kokoonpano | Tappara kaudella 2024–2025 n k > Kokoonpano | Tappara kaudella 2024–2025 n k > Kokoonpano | Tappara kaudella 2024–2025 n k > Kokoonpano | Tappara kaudella 2024–2025 n k > Valmentajat | Tappara kaudella 2024–2025 n k >  | Tappara kaudella 2024–2025 n k >  |
| --- | --- | --- | --- | --- | --- | --- |
|  Maalivahdit  39   Filip Lindberg (Laina)   77   Juha Metsola Puolustajat  15   Jonathan Andersson    5   Daniel Brickley   47   Hugo Gallet   44   Olli Juolevi   53   Niko Korkola    4   Jesper Kotajärvi   28   Otto Leskinen   21   Aleksi Matinmikko   26   Niklas Puistola   65   Andrej Šustr   63   Joni Tuulola (A) |  |  Hyökkääjät  34   Verneri Ahonen   86   Philip Granath   17   Nick Halloran   14   Juuso Ikonen   51   Emil Järventie   22   Mario Kempe   20   Oiva Keskinen   62   Julius Mattila (A)   48   Dani Mikkonen   92   Aleksi Mustonen   41   Juuso Nykänen   91   Petteri Puhakka    9   John Quenneville   42   Otto Rauhala (C)   78   Benjamin Rautiainen   11   Aapeli Räsänen   19   Veli-Matti Savinainen   27   Kristian Tanus   64   Timi Teuho-Markkola |  |  Päävalmentaja Rikard Grönborg Apulaisvalmentajat Juha Juujärvi  Pasi Puistola  Aki Näykki  Selitykset (C) Kapteeni  (A) Varakapteeni  Lähde: Eliteprospects Eliteprospects. Päivitetty: 17. helmikuuta 2025  |  |  |
Joukkueenjohto 2024–2025

Päävalmentaja  Rikard Grönborg
Apuvalmentaja  Juha Juujärvi
Apuvalmentaja  Pasi Puistola
Apuvalmentaja  Konsta Karjalainen
Maalivahtivalmentaja  Aki Näykki
Joukkueenjohtaja  Janne Lahti
Fysiikkavalmentaja  Tommi Pärmäkoski
Henkinen valmentaja  Niilo Konttinen
Fysioterapeutti  Toni Uotila
Huoltaja  Antti Muurila
Huoltaja  Jukka Järvinen
Huoltaja  Jorma Pekkanen
Hieroja  Veli-Matti Pohjonen
Kiropraktikko  Niklas Tast
Lääkäri  Tomi Kianta
Lääkäri  Raine Sihvonen
Pelaajakoordinaattori  Kimmo Vähä-Ruohola
Urheilutoimenjohtaja  Jukka Rautakorpi
Toimitusjohtaja  Mika Aro
Jäädytetyt pelinumerot

Tappara on jäädyttänyt seitsemän entisen pelaajansa numeron.
2 Kalevi Numminen
3 Pekka Marjamäki
7 Timo Jutila
8 Janne Ojanen
10 Timo Susi
12 Erkki Lehtonen
81 Jukka Peltola
Jäädytetyt pelinumerot > Tappara Hall of Fame

Tappara esitteli 3. helmikuuta 2018 Tappara Hall of Famen. Seuran kotisivut kertovat, että se on kunniagalleria, johon nimetään tapparalaisen urheilutoiminnan kehitykseen olennaisesti vaikuttaneita henkilöitä. Kriteerinä on myös, että nimetty henkilö on tekemisellään urheilu-, valmennus- tai johtotehtävissä edistänyt merkittävällä tavalla tapparalaisuutta ja seuran mainetta niin kansallisilla kuin kansainvälisilläkin areenoilla. Hall of Fameen valittuja oli alun perin 41, joiden joukossa oli urheilijoita, valmentajia kuin muitakin seuratoimijoita. Yksittäisiä lisäjäseniä on valittu sittemmin vuosittain muiden juhlaottelujen yhteydessä.lähde?
| Numero | Nimi | Valintapvm | Rooli |
| --- | --- | --- | --- |
| 1 | Harry Lindblad | 3.2.2018 | seurajohtaja |
| 2 | Paul Jaeckel | 3.2.2018 | seurajohtaja |
| 3 | Lars Sandbacka | 3.2.2018 | seurajohtaja |
| 4 | Jarl Ohlson | 3.2.2018 | urheilija, valmentaja, seurajohtaja |
| 5 | Jaakko Hietaniemi | 3.2.2018 | urheilija, valmentaja, seurajohtaja |
| 6 | Gösta Wangel | 3.2.2018 | urheilija |
| 7 | Matti Rintakoski | 3.2.2018 | urheilija |
| 8 | Erkki Hytönen | 3.2.2018 | urheilija, valmentaja |
| 9 | Seppo Liitsola | 3.2.2018 | urheilija, valmentaja, seurajohtaja |
| 10 | Esko Luostarinen | 3.2.2018 | urheilija, valmentaja |
| 11 | Esko Niemi | 3.2.2018 | urheilija, valmentaja |
| 12 | Yrjö Hakala | 3.2.2018 | urheilija |
| 13 | Immo Sirén | 3.2.2018 | seurajohtaja |
| 14 | Jouni Seistamo | 3.2.2018 | urheilija |
| 15 | Kalevi Numminen | 3.2.2018 | urheilija, valmentaja, seurajohtaja |
| 16 | Timo Ahlqvist | 3.2.2018 | urheilija, seurajohtaja |
| 17 | Anja Ohlson | 3.2.2018 | seurajohtaja |
| 18 | Pertti Ansakorpi | 3.2.2018 | urheilija, seurajohtaja |
| 19 | Pekka Marjamäki | 3.2.2018 | urheilija |
| 20 | Antti Leppänen | 3.2.2018 | urheilija |
| 21 | Jarmo Männistö | 3.2.2018 | huoltaja |
| 22 | Pertti Koivulahti | 3.2.2018 | urheilija |
| 23 | Pentti Leino | 3.2.2018 | seurajohtaja |
| 24 | Mikko J. Westerberg | 3.2.2018 | seurajohtaja |
| 25 | Jarmo Viikari | 3.2.2018 | seurajohtaja |
| 26 | Tuomo Penttilä | 3.2.2018 | seurajohtaja |
| 27 | Pertti Valkeapää | 3.2.2018 | urheilija |
| 28 | Martti Jarkko | 3.2.2018 | urheilija |
| 29 | Lasse Litma | 3.2.2018 | urheilija, seurajohtaja |
| 30 | Rauno Korpi | 3.2.2018 | valmentaja |
| 31 | Erkki Lehtonen | 3.2.2018 | urheilija |
| 32 | Timo Susi | 3.2.2018 | urheilija |
| 33 | Timo Jutila | 3.2.2018 | urheilija |
| 34 | Timo Mäkinen | 3.2.2018 | valmentaja, seurajohtaja |
| 35 | Kari Heikkinen | 3.2.2018 | urheilija |
| 36 | Pekka Laksola | 3.2.2018 | urheilija |
| 37 | Markus Mattsson | 3.2.2018 | urheilija, seurajohtaja |
| 38 | Teppo Numminen | 3.2.2018 | urheilija |
| 39 | Janne Ojanen | 3.2.2018 | urheilija |
| 40 | Kai Miesmäki | 3.2.2018 | seurajohtaja |
| 41 | Kiira Korpi | 3.2.2018 | urheilija |
| 42 | Teuvo Takala | 20.10.2018 | urheilija |
| 43 | Jukka Alkula | 20.10.2018 | urheilija |
| 44 | Jukka Porvari | 20.10.2018 | urheilija |
| 45 | Hannu Haapalainen | 28.12.2019 | urheilija |
| 46 | Maaret Siromaa | 28.12.2019 | valmentaja |
Seuran muut tiedot

Toimiston osoite: Tamhockey Oy:n toimisto Kansikatu 1 T3, 33100 Tampere
Seuran perustamisvuosi: 1955
Kotikenttä: Nokia Areena,  Kansikatu 3, 33100 Tampere (kapasiteetti 13 455)
Hallinto ja omistajat

Tapparan toiminnasta vastaa Tamhockey Oy. Tapparan suurin osakkeenomistaja on Lontoossa asuva yrittäjä ja miljardööri Chaim "Poju" Zabludowicz, joka omistaa vajaan neljäsosan Tamhockeystä. Hänen omistuksensa kulkevat Liechtensteinin veroparatiisissa sijaitsevan Zabludowicz Trust  −trusti-omistusjärjestelyn kautta. Seuraavaksi suurimpia omistajia tässä järjestyksessä ovat Peko-konsernin perustaja ja entinen omistaja Erkki Peltonen, hänen poikansa Antti Peltonen, Matkapojat Oy:n hallituksen puheenjohtaja Esko Penttilä, sekä yhtä paljon osakkeita omistavat Pihlajalinna Oy:n liiketoimintajohtaja Sirkka Hagman ja TW-Laskentapalvelut Oy:n toimitusjohtaja Tommy Westerberg. Pääosakkaat muodostavat myös Tapparan hallituksen.
Hallinto ja omistajat > Hallinto

Puheenjohtaja: Mikko Leinonen
Toimitusjohtaja: Mika Aro
Kapteenit SM-liigassa

| --- | --- |
 Pertti Koivulahti 1975–1979  Hannu Haapalainen 1979–1980  Pertti Koivulahti 1980–1983  Seppo Ahokainen 1983–1985  Lasse Litma 1985–1986  Timo Susi 1986–1991  Pekka Laksola 1991–1992  Timo Jutila 1992–1996  Harri Laurila 1996–1997  Valeri Krykov 1997:  Timo Jutila 1997–1999  Pasi Petriläinen 1999–2000  Janne Ojanen 2000–2010  Pekka Saravo 2010–2012  Tuukka Mäntylä 2012–2013  Ville Nieminen 2013–2014  Jukka Peltola 2014–2018  Kristian Kuusela 2018–2020  Jukka Peltola 2020–2021  Otto Rauhala 2021–
Päävalmentajat

| --- | --- |
 Jaakko Hietaniemi 1937–1950  Jarl Ohlson 1950–1961  Aulis Hirvonen 1961–1963  Erkki Hytönen 1963–1965  Jarl Ohlson 1965–1966  Reijo Ojanen 1966–1967  Matti Haapaniemi 1967–1968  Esko Luostarinen 1968–1970  Kalevi Numminen 1970–1979  Rauno Korpi 1979–1982  Olli Hietanen 1982–1984  Esko Niemi 1984  Jorma Kurjenmäki 1984–1985  Rauno Korpi 1985–1991  Kalevi Numminen 1991–1992  Pertti Hasanen 1992–1993  Boris Majorov 1993–1994  Kaj Matalamäki 1994–1995 :  Jukka Rautakorpi 1995–1997  Rauno Korpi 1997–1998  Ismo Läntinen 1998–1999  Jukka Rautakorpi 1999–2003  Mika Saarinen 2003–2005  Mikko Saarinen 2005  Kaj Matalamäki 2005  Jukka Rautakorpi 2005–2006  Rauli Urama 2006–2008  Mikko Saarinen 2008–2010  Petri Mattila 2010  Sami Hirvonen 2010–2011  Risto Dufva 2011–2012  Jukka Rautakorpi 2012–2014  Jussi Tapola 2014–2017  Jukka Rautakorpi 2017–2020  Jussi Tapola 2020-2023  Rikard Grönborg 2023-
Kannattajatoiminta

Liiga-Tappara Fan Club järjestää jäsenilleen erilaisia etuja ja kannattajamatkoja vieraspeleihin sekä julkaisee jäsenlehteä. Vuonna 2011 jäseniä oli 3 172, mikä teki siitä suurimman faniyhdistyksen selvällä erolla seuraavaan.
Vuonna 2011 perustettiin kannattajaryhmä Sinioranssit, joka tunnetaan myös nimellä SO11. Sinioranssien organisoima kannattajajoukko sijoittui Hakametsän jäähallin C1-kulmauksen seisomakatsomoon ja kaudesta 2021-2022 Nokia Arenalla päätykatsomoon A10.
Tappara-laulut

Tapparan maalilauluna on ollut noin vuodesta 1986 lähtien itävaltalaisen Opus-yhtyeen ”Live is Life”. Sen taustasta on kaksi erilaista tarinaa. Toisen mukaan se olisi omistettu vuonna 1986 kuolleelle Tappara-huoltajalle, jonka valinta kappale olisi ollut. Sen sijaan 1990-luvun puolivälissä kotiin jaetuissa Tappara-lehdissä sanottiin, että sekä Ilves että Tappara aikoivat ottaa ”Live Is Lifen” maalilaulukseen 1980-luvun loppupuolella. Ilves ilmoitti ottavansa sen maalilaulukseen, mikäli kappaletta ei soitettaisi Tapparan elokuisessa harjoitusottelussa Neuvostoliiton maajoukkuetta vastaan. Kahden erän jälkeen Neuvostoliitto johti 9–0, ja tilanteesta huolestuneena ”Live Is Lifea” soitettiin erätauolla, jotta Ilves ei pääsisi ottamaan kappaletta itselleen. Lopulta ottelun lopulla Tappara onnistui maalinteossa. Tästä hetkestä lähtien ”Live Is Life” on ollut Tapparan maalilaulu.
Tapparasta tehtyjä lauluja ovat Juha Vainion ”Tappara on terästä”, Popedan ”Mää ja Tapparan mies”, Jösse Järvenpään ”Tää on Tappara”, Aurinkosirkuksen ”Tappara on”, Cardiantin ”Kirves rinnassa” sekä Ilkka Vainion ”Tapparasta Tärähtää”. Myös entisen Tappara-pelaajan Olli Palolan ”Zambonilta Vasemmalle” on Tapparan nimikkobiisi. Keväällä 2016 Mansesteri julkaisi kappaleen ”Saravon Pekka”, joka kertoo Tappara-ikoni Pekka Saravosta. Rokkipappi Tarvo Laakso on tehnyt kappaleen ”Tap-paranoid”.
Jäähallin äänimiehet vastasivat Tapparan kotiottelujen musiikista kevääseen 2002 asti. Sen jälkeen Tappara palkkasi Ilveksen esimerkkiä seuraten ammatti-DJ:t.
Muuta

Tapparan kotiotteluiden kuuluttajana toimii Petri Kääriäinen.
Kuusi pelaajaa rikkoi maaliskuussa 2021 koronarajoitusta, kun heidät päästettiin Hakametsän jäähalliin harjoittelemaan. Poliisi antoi yhdelle toimihenkilölle sakot yllytyksestä terveydensuojelulain rikkomiseen. Samoin jääkiekon SM-liiga määräsi Tapparalle sakot koronaeristyksen rikkomisesta. Tapparan urheilujohtaja Jukka Rautakorpi sai kirjallisen varoituksen.
Aiheesta muualla

Kuvia tai muita tiedostoja aiheesta Tappara Wikimedia Commonsissa
Tapparan jääkiekkojoukkueen kotisivut
Tapparan historia seuran kotisivuilla
Tappara Fan Club
Epävirallinen fanien keskustelupalsta
Tapparan tilastoja (UrheiluSuomi.com)
| n k Jääkiekon SM-liiga |
| --- | --- |
Joukkueet (2024–25):  HIFK  HPK  Ilves  Jukurit  JYP  KalPa  Kiekko-Espoo  KooKoo  Kärpät  Lukko  Pelicans  SaiPa  Sport  Tappara  TPS  Ässät 
Palkinnot:  Kanada-malja  Harry Lindbladin muistopalkinto  Hopealuistin  Aaro Kivilinnan muistopalkinto  Lasse Oksanen -palkinto  Jari Kurri -palkinto  Kultainen kypärä  Jääkiekon SM-liigan viihdyttävin pelaaja  Veli-Pekka Ketola -palkinto  Aarne Honkavaara -palkinto  Jarmo Wasaman muistopalkinto  Jääkiekon SM-liigan kuukauden pelaaja  Urpo Ylönen -palkinto  Pekka Rautakallio -palkinto  Juha Rantasila -palkinto  Matti Keinonen -palkinto  Raimo Kilpiö -palkinto  Unto Wiitala -palkinto  Pentti Isotalo -palkinto  Kultainen pilli  Kalevi Numminen -palkinto 
| n k Jääkiekon Suomen mestarit |
| --- | --- |
Voittajat:  1927–28: Viipurin Reipas  1928–29: HJK  1929–30: ei pelattu  1930–31: TaPa  1931–32: HJK  1932–33: HSK  1933–34: HSK  1934–35: HJK  1935–36: Ilves  1936–37: Ilves  1937–38: Ilves  1938–39: KIF  1939–40: ei pelattu  1940–41: KIF  1941–42: ei pelattu  1942–43: KIF  1943–44: ei jaettu  1944–45: Ilves  1945–46: Ilves  1946–47: Ilves  1947–48: Tarmo  1948–49: Tarmo  1949–50: Ilves  1950–51: Ilves  1951–52: Ilves  1952–53: TBK  1953–54: TBK  1954–55: TBK  1955–56: TPS  1956–57: Ilves  1957–58: Ilves  1958–59: Tappara  1959–60: Ilves  1960–61: Tappara  1961–62: Ilves  1962–63: Lukko  1963–64: Tappara  1964–65: Karhut  1965–66: Ilves  1966–67: RU-38  1967–68: KooVee  1968–69: HIFK  1969–70: HIFK  1970–71: Ässät  1971–72: Ilves  1972–73: Jokerit  1973–74: HIFK  1974–75: Tappara  1975–76: TPS  1976–77: Tappara  1977–78: Ässät  1978–79: Tappara  1979–80: HIFK  1980–81: Kärpät  1981–82: Tappara  1982–83: HIFK  1983–84: Tappara  1984–85: Ilves  1985–86: Tappara  1986–87: Tappara  1987–88: Tappara  1988–89: TPS  1989–90: TPS  1990–91: TPS  1991–92: Jokerit  1992–93: TPS  1993–94: Jokerit  1994–95: TPS  1995–96: Jokerit  1996–97: Jokerit  1997–98: HIFK  1998–99: TPS  1999–00: TPS  2000–01: TPS  2001–02: Jokerit  2002–03: Tappara  2003–04: Kärpät  2004–05: Kärpät  2005–06: HPK  2006–07: Kärpät  2007–08: Kärpät  2008–09: JYP  2009–10: TPS  2010–11: HIFK  2011–12: JYP  2012–13: Ässät  2013–14: Kärpät  2014–15: Kärpät  2015–16: Tappara  2016–17: Tappara  2017–18: Kärpät  2018–19: HPK  2019–20: ei jaettu  2020–21: Lukko  2021–22: Tappara  2022–23: Tappara  2023–24: Tappara 
Esko Niemi pelasi urallaan 148 ottelua TP-V:ssä, TBK:ssa, Tapparassa ja Turun Palloseurassa.
Timo Koskela 2010.
13 000 ihmista todistamassa Nokia-areenan avajaisottelua.
Tapparan joukkue 1961.
Tapparan jäädytetyt pelinumerot. Kuva on otettu ennen Janne Ojasen numeron 8 jäädytystä.
Tappara Hall of Fame -seinä
Shea Weber

| Shea Weber |
| --- | --- |

Henkilötiedot
Syntynyt: 14. elokuuta 1985 (ikä 39) Sicamous, Brittiläinen Kolumbia
Kansalaisuus:   Kanada
Jääkiekkoilija
Lempinimi:  Webs
Pelipaikka:  puolustaja
Maila:  oikea
Pituus:  193 cm
Paino:  104 kg
Pelinumero:  6
Pelaajaura
Pääsarjaura:  2005–2021
Seurat:  Milwaukee Admirals (AHL) Nashville Predators (NHL) Montreal Canadiens (NHL)
NHL-varaus:  49. varaus, 2003 Nashville Predators
Hockey Hall of Fame
 2024 
| Mitalit | Mitalit | Mitalit |  |
| --- | --- | --- | --- |
|  Weber vuoden 2010 talviolympialaisissa Vancouverissa. |  Weber vuoden 2010 talviolympialaisissa Vancouverissa. |  Weber vuoden 2010 talviolympialaisissa Vancouverissa. |  |
Maa:   Kanada
Miesten jääkiekko
|  Olympialaiset  |  Olympialaiset  |  Olympialaiset  |  |
|  Kultaa | Vancouver 2010 | jääkiekko |  |
|  Kultaa | Sotši 2014 | jääkiekko |  |
| Maailmancup  | Maailmancup  | Maailmancup  |  |
|  Kultaa | World Cup 2016 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Venäjä 2007 | jääkiekko |  |
|  Hopeaa | Sveitsi 2009 | jääkiekko |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Kultaa | USA 2005 | jääkiekko |  |
Shea Michael Weber (s. 14. elokuuta 1985 Sicamous, Brittiläinen Kolumbia, Kanada) on kanadalainen aktiiviuransa lopettanut jääkiekkoilija sekä olympia- ja arvokisamitalisti. Ammattilaisurallaan Weber pelasi yli tuhat NHL-ottelua Nashville Predatorsissa ja Montreal Canadiensissa. Hän oli pelipaikaltaan puolustaja. Weber tunnettiin erittäin kovasta laukauksestaan. Hän oli yksi maailman kovapalkkaisimmista jääkiekkoilijoista.
Weber on edustanut Kanadan jääkiekkomaajoukkuetta kaksi kertaa MM-kilpailuissa ja kerran olympialaisissa, ja hän on saavuttanut aikuisten tasolla olympia- ja MM-kultaa sekä yhden MM-hopean. Lisäksi hän on saavuttanut nuorten MM-kultaa nuorten MM-kilpailuissa vuonna 2005.
Ura

Weber syntyi 14. elokuuta 1985 Sicamousissa, Brittiläisessä Kolumbiassa Kanadassa. Hänen äitinsä Tracy oli kampaaja ja isä James sahatyöntekijä. Hän aloitti juniorijääkiekkoilun kuusivuotiaana, pelaten usein myös hyökkääjänä ennen kuin hänen pelipaikkansa vakiintui puolustukseen. Puolustajaksi Weber ryhtyi isänsä neuvosta, sillä tämä uskoi että hänen poikansa kehittyisi paremmaksi laukojaksi puolustajana.
Ura > Montreal Canadiens

Weber kaupattiin kesäkuussa 2016 Montreal Canadiensiin vaihdossa P. K. Subbaniin.
Weberin pitkäaikainen joukkuetoveri Jonathan Drouin kertoi syksyllä 2021, että Weber on päättänyt lopettaa uransa.
Ura > Uran jälkeen

Kesäkuussa 2022 Canadiens kauppasi Weberin sopimuksen Vegas Golden Knightsiin vaihdossa Jevgeni Dadonoviin.
Helmikuussa 2023 Golden Knights kauppasi Weberin sopimuksen ja saman vuoden viidennen kierroksen varausvuoron kanssa Arizona Coyotesiin vaihdossa Dysin Mayoon.
Maaliskuussa 2025 Utah Hockey Club kauppasi Weberin sopimuksen, Aku Rädyn ja Victor Söderströmin pelaajaoikeudet Chicago Blackhawksiin vaihdossa viidennen kierroksen varausvuoroon vuoden 2026 varaustilaisuudessa.